b'\n_START_ARTICLE_\n32. korpus (JLA)\n_START_SECTION_\nZgodovina\n_START_PARAGRAPH_\n27. junija 1991 je poveljnik korpusa, general Vladimir Trifunovi\xc4\x87, dobil ukaz, da po\xc5\xa1lje voja\xc5\xa1ke enote, ki bodo zasegla mejne prehode na \xc5\xa0tajerskem. V ta namen oz. v pomo\xc4\x8d je Trifunovi\xc4\x87 odposlal 4 samostojne kolone._NEWLINE_Prva kolona je bila odposlana istega dne iz Vara\xc5\xbedina z namenom, da zase\xc5\xbee Mednarodni mejni prehod Gornja Radgona; kolono je sestavljalo pet tankov in deset oklepnih transporterjev. Ta kolona je bila zaustavljena pri Ormo\xc5\xbeu, nakar se je vrnila nazaj v Vara\xc5\xbedin._NEWLINE_Druga kolona 9 tankov je prodrla v Slovenijo tudi 27. junija. Uni\xc4\x8dila je Mejni prehod Sredi\xc5\xa1\xc4\x8de ob Dravi in barikado v Pu\xc5\xbeencih. Prodrla je v Ormo\xc5\xbe, kjer je naletela na mo\xc4\x8dan odpor, zato se je umaknila proti Ljutomerju. Toda pri Ka\xc4\x8durah in Mekotnjaku je bila kolona napadana, tako da se je zgodaj zjutraj 28. junija vrnila nazaj na Hrva\xc5\xa1ko._NEWLINE_Tretja kolona je bila odposlana 27. junija zve\xc4\x8der. Sestavljajo jo je: 4 tanki, 10 oklepnih transporterjev, 6 tovornjakov, 2 cisterni, 2 vozili za zvezo in 2 terenski vozili. To je bila najmo\xc4\x8dnej\xc5\xa1a enota, ki jo je korpus poslal v Slovenijo in edina, ki je osvojila zadani cilj. Tako je uspela prodreti do mejnega prehoda Gornja Radgona in ga zasesti, a z velikimi izgubami (izgubila je vsa neoklepna vozila in ve\xc4\x8d pripadnikov). To je bil edini primer zasedbe mejnega prostora s strani JLA na podro\xc4\x8dju Vzhodno\xc5\xa1tajerske pokrajine TO. Preostala oklepna vozila so se umaknila nazaj na Hrva\xc5\xa1ko \xc5\xa1ele 4. julija, po razglasitvi premirja._NEWLINE_Zadnja, \xc4\x8detrta kolona je na pot krenila 28. junija ob 10.30. Imela je 3 tanke, 4 oklepne transporterje, 5 tovornjakov, cisterno in vozilo za zveze; poleg tega pa sta kolono spremljala \xc5\xa1e dva pehotna voda. Kolona je dobila nalogo, da prodre proti Murskem Sredi\xc5\xa1\xc4\x8du in ga zasede. Tudi ta kolona je bila na poti ve\xc4\x8dkrat napadene, dokler je niso dokon\xc4\x8dno zaustavili pri Banfiju.'